section_heading: VfL Wolfsburg
paragraph_text: Na polusezoni je bilo potpuno jasno da je, nakon nepune tri godine, došlo vrijeme za novi izazov. Lakića je u tom periodu tražilo pola Europe. Odluka je pala na Wolfsburg. Ugovor je potpisan za sljedeće ljeto (2011.) i to na 4 godine. Sezonu je završio kao četvrti strijelac Bundeslige (16 pogodaka), odnosno najbolji strijelac njemačkog kupa (7 pogodaka). Kaiserslautern je pak sezonu (2010/2011) završio na sedmom mjestu. Početak u Wolfsburgu bio je samo nastavak od prethodne sezone. Srđan je odmah bio najbolji strijelac priprema, a zabio je i u svojoj prvoj službenoj utakmici u njemačkom kupu. No, potpuno drugačiji način treninga s vremenom je sve promijenio.